A	B	C	D	E	F	G	
1.	Projekt azonosító száma	Projekt megnevezése	Támogatást igénylő neve	Akciótervi nevesítés támogatási összege 
(Ft)	Akciótervi nevesítés elszámolható közkiadás összege (Ft)	Projekt rövid bemutatása	Támogathatósági feltételek	
2.	KMOP-3.1.1/E-
2013-0001	Márianosztra - Nagyirtás közötti kisvasút teljes, turisztikai célú helyreállítása	Ipoly Erdő Zártkörűen Működő Részvénytár-
saság	600 000 000	600 000 000	A fejlesztés keretében Márianosztra–Nagyirtás szakaszon 6,9 km vasúti pálya újjáépítése mellett, az útátjárók felújítása, átereszek, hidak rekonstrukciója történik meg, valamint kialakításra kerül a Bezinarét megállóhely és a pálya erdei szakaszán 3 db csonka vágány. Márianosztrán és Nagyirtáson megvalósul a megállóhely vágányainak bővítése kitérővel, peronokkal és megfelelő megközelítési lehetőségekkel. A komplex projekt részét képezik olyan szakmai tevékenységek, melyeket a projektgazda saját forrásból, a nem elszámolható rész terhére valósít meg, így a fogadó épület, turista központ, kiállítótér kialakítása, kocsiszín (Remiz) kiépítése történik meg Márianosztrán, valamint fogadó épület kialakítása, közművesítéssel Nagyirtáson. Saját forrásból történik egy motorkocsi, egy személyszállító kocsi és két napelemes jármű beszerzése.	1. A támogatási szerződés megkötésének feltételei:
a)	módosítani szükséges “A Támogatott turisztikai attrakció látogatottsága” és a “Támogatott turisztikai attrakció árbevétele” indikátorok célértékei tekintetében a projekt adatlap III.7. pontját, valamint a Megvalósíthatósági Tanulmány (a továbbiakban: MT) 4.3. és 7.5. pontját,
b)	javítani szükséges a projekt adatlap III.6. pontjában lévő cselekvési ütemtervet,
c)	be kell nyújtani egy mérföldköveket tartalmazó részletes cselekvési ütemtervet annak bemutatására, hogy a fenntartási időszak megkezdéséhez szükséges engedélyek beszerzése, a többi pályaszakasz üzemeletetőjével való együttműködés és az üzemeltetői szerződés megkötése hogyan valósul meg a projekt befejezéséig,
d)	ki kell egészíteni az MT 9. oldalán található, a teljes beruházási költségeket bemutató táblázatot a Kiemelt projekt felhívás C3.3 pontjának előírása szerint,
e)	 a projektgazdának nyilatkoznia kell arról, hogy a projekt keretében beszerzésre kerül olyan személyszállító kocsi, amely eleget tesz az akadálymentesség kritériumainak.
2. Az első kifizetési kérelem benyújtásáig teljesítendő feltételek:
a)	pótolni szükséges a tervező nyilatkozatát arról, hogy a releváns projektelemek (peron, megálló és weboldal) esetében az akadálymentesítés megfelel az országos településrendezési és építési követelményekről szóló 253/1997. (XII. 20.) Korm. rendeletnek, valamint a “Segédlet a közszolgáltatások egyenlő esélyű hozzáférésének megteremtéséhez” című mellékletben foglalt követelményeknek a Kiemelt Projekt Felhívás részét képező sablonban,
b)	pótolni szükséges az MT kiegészített, 6.3. Marketing terv fejezetét, amelyben be kell mutatni a konkrét marketingakciókat és konkrét marketing eszközöket az MT 3.2. fejezetében meghatározott célcsoportokhoz hozzárendelve, valamint ezek féléves ütemezését és költségvetését a megvalósítási és fenntartási időszakban,
c)	be kell mutatni a projektgazda saját fejlesztésű napelemes, illetve a piacról beszerezni kívánt egyéb járművek főbb paramétereit, valamint a megvalósuló pálya és az azon közlekedő járművek paraméterei közötti megfelelőséget.
3. A záró kifizetési kérelemmel összefüggő feltételek:
a)	a záró kifizetési kérelem elfogadásáig szükséges benyújtani az összehangolt menetrendet, illetve a Szob–Márianosztra és a Nagybörzsöny–Nagyirtás szakaszok üzemeltetőivel kötött együttműködési megállapodást, amely tartalmazza a közös jegyértékesítéssel, és a marketinggel kapcsolatos együttműködést,
b)	a záró kifizetési kérelem elfogadásának feltétele, hogy megkötésre és bemutatásra kerüljön a fejlesztés működtetését biztosító üzemeltetői szerződés.